ප‍්‍රශ්නය - ඔය චෝදනාව විදේශ ඇමැතිවරයාටත් වලංගුයි? පිළිතුර - මම මේ කියන්නේ විදේශ ඇමතිතුමා ගැන නොවෙයි. එතුමා අහිංසකයි. එතුමා මහාචාර්යවරයෙක්. එතුමා විද්වතෙක්. ඇත්තටම එහෙම කෙනෙකුට පාලනය කරගන්න බැරි විදියෙ අහිතකර වාතාවරණයක් විදේශ අමාත්‍යංශය ඇතුළේ තියෙන්නේ. දේශමාමකව හිතන පිරිස්වලට එතැන ඉඩක් නෑ. සම්පූර්ණයෙන්ම එතැන අත්පත් කරගෙන ඉන්නේ ඔබාමා චින්තනය සහිත කණ්ඩායමක්. ඒ කණ්ඩායමට අයිති විදේශ ප‍්‍රතිපත්තිය මහින්ද චින්තනයට ගැලපෙන ප‍්‍රතිපත්තියක් නොවෙයි. රජයේ නියෝජිතයෙක් ඒ ප‍්‍රවෘත්ති සාකච්ඡාවට සහභාගි නොකිරීමත් හිතාමතා කළා වෙන්න පුළුවන්.